Retten i Hjørring har torsdag formiddag varetægtsfængslet to mænd på henholdsvis 39 og 41 år i grundlovsforhør. De er sigtet for at have startet en brand i ejendommen på Palægade 1A i i Jerslev. Branden raserede ejendommen natten mellem 5. og 6. marts 2014 i en sådan grad at den efterfølgende måtte rives ned. Anklageren fik dørene i retten lukket, men politikommissær Jens Møller Søgaard kunne fortælle om sigtelsen. - De er sigtet for, efter forudgående aftale at have sat ild i huet på Palægade, siger han. Ifølge Jens Møller Søgaard er det den 41-årige, der blev anholdt onsdag i Esbjerg, der har sat ild i huset mens det er den 39-årige, han har lavet aftalen med. Han blev anholdt onsdag i lokalområdet. Branden rasserede hele natten mellem 5. og 6. marts og naboejendommene på gaden i Jerslev var i fare for også at brænde. Begge sigtede nægtede sig skyldige og kærede varetægtsfængslingen til Landsretten.

Opsummering:
To mænd blev onsdag anholdt og sigtet for at have startet en brand i Jerslev i marts sidste år.